L-Awtorità Ewropea tal-Mediċini (EMA) tat l-approvazzjoni tagħha għall-użu tal-vaċċin tal-kumpanija Johnson&Johnson, bl-isem Jannssen, għalkemm sostniet li għandha titpoġġa twissija mal-prodott illi għoqod tad-demm huma "effetti rari ħafna tal-vaċċin." Dan huwa prattikament eżatt bħal ma l-istess awtorità ddeċidieet dwar il-vaċċin AstraZeneca, fil-fatt l-EMA innutat li l-każi rari "huma simili ħafna." L-EMA kellha tgħaddi lil dan il-vaċċin minn dan l-iskrutinju wara li nstabu provi ta' tmien każi ta' għoqod tad-demm serju fl-Istati Uniti, li f'każ wieħed wassal għal mewt. Sas-7 ta' April kienu ftit iktar minn seba' miljun persuna li ħadu dan il-vaċċin fl-Istati Uniti. Dawn it-tmien każi seħħew fuq persuni ta' taħt is-60 sena, tliet ġimgħat wara l-vaċċinazzjoni u fil-maġġoranza tal-każi l-persuni kienu nisa. Dawk kollha li se jirċievu dan il-vaċċin għandhom ikunu infurmati dwar il-possibilità ta' dawn il-każi rari ħafna ta' għoqod. L-EMA tgħid iżda li l-benefiċċji tal-vaċċin fil-ġlieda tiegħu kontra l-Covid-19 huma bil-wisq akbar mill-effetti rari. Spjegazzjoni li qed tagħti l-EMA għal dawn il-każi għal din ir-rabta bejn l-għoqiedi tad-demm u platelets tad-demm huwa rispons immunitarju li jwassal għal kundizzjoni li xi kultant ikollhom pazjenti bil-herapin. Herapin hija sustanza li twaqqaf il-formazzjoni ta' għoqiedi tad-demm li huma importanti sabiex ferita tagħlaq u ma tibqax tnixxi d-demm. Individwi għandhom ifittxu attenzjoni medika urġenti jekk ikollhom xi wieħed minn dawn is-sintomi wara li jieħdu l-vaċċin Jannssen: Nuqqas ta' nifs, uġiegħ fis-sider, nefħa fis-saqajn, uġigħ fiż-żaqq, sintomi newroloġiċi, bħal uġigħ ta' ras persistenti u viżjoni mċajpra jew tikek tad-demm taħt il-ġilda lilhinn minn fejn persuna.